Downloaded from YTS.MX
Official YIFY movies site: YTS.MX
Az ausztráliai Sunshine Coaston nőttem fel,
vagyis a családommal mindig is az óceán közelében éltünk.
Ha épp nem a vízben, akkor a vízen voltunk.
A hajónkon éltünk, a Home Abroadon.
Szűkösen voltunk anyával, apával, és a három testvéremmel,
de boldogok voltunk, mert együtt voltunk.
Esténként anya az égi csillagemberről mesélt,
miközben a hullámok álomba ringattak minket.
Sose felejtem el, mennyire izgalmas volt,
amikor először vitorláztam egyedül, és ahogy a szél belekapott a vitorlámba
a varázslatos, csábító tengeren.
Én voltam a kapitány, és az egész világ csak arra várt,
hogy felfedezzem.
Szinte hallottam, ahogy az óceán engem szólít.
Tizenkét éves koromra már a megszállottja lettem.
Négy éven át tanulmányoztam az óceánt, a hullámokat,
és mindent megtanultam a vitorláshajókról.
Három helyen dolgoztam egyszerre, és rengeteget spóroltam,
mert az volt az álmom, hogy egy nap körbevitorlázzam a földet.
PRÓBAÚT. 2009 SZEPTEMBER. CSENDES-ÓCEÁN, AUSZTRÁLIA KÖZELÉBEN.
Hogy halad a próbaút, Jess?
Nekem jött egy szállítóhajó. A semmiből bukkant fel.
Léket kaptál?
Azt hiszem, nem, de az árbócnak annyi.
Miért nem jelzett a riasztó?
Mondd a koordinátákat!
Huszonhat fok, 25 perc…
Jess! Nagy levegő!
Koncentrálj!
Te jó ég, mi történt?
Jess jól van. Csak ütközött egy szállítóhajóval.
Nekiment egy szállítóhajó?
Frankó!
Nem frankó, Tom.
És Jess jól van?
- Nem lesz semmi baja. Nyomás aludni! - Azt lesheted!
Jess! Nem sérültél meg?
Jól vagyok, anya.
Tényleg. Becsszó.
Megbeszéltük, hogy semmi ütközés.
Nem tudtam ellenállni.
Beszélhetek Jess-szel? Beszélni akarok vele!
- Én is beszélhetek vele? - Előbb Hannah.
- Kalózhajó volt? - Rossz koordinátákat mondott.
Hívom a parti őrséget.
Ne! Még elözönlik a kikötőt az újságírók.
Csak arra várnak, hogy kudarcot valljon. Nem térhet vissza vesztesként.
- És ha a hajónak annyi? - Szerinte még bírja.
És szerinted egy 16 éves…
Jessnek tudnia kell, hogy egyedül is meg tudja oldani.
Alig 30 kilométerre van a parttól.
Mi lesz akkor, ha 3000 kilométerre lesz a legközelebbi kikötőtől?
Megvárunk a kikötőben. Reméljük, nem nagy a baj.
Köszi, Em.
Jess!
Ha azt mondom: „át”,
akkor áthúzzuk a vitorlát a másik oldalra.
Felkészültél a győzelemre?
Jól van, vágjunk bele!
- Mi a baj, Jess? - Még nem állok készen.
- Hogyhogy? - Édesem!
- Meggondoltad magad? - Egy kicsit még hezitál.
- Rendben. - Sokan szurkolnak ám neked.
Nem is tudom.
Gyere, Jess!
Nem tudhatod, amíg meg nem próbálod.
Ne menjetek túl messzire!
Várj, Emily!
Iparkodj, Jess!
Gyere csak! Így, ni!
Jessica Watson első próbaútja hamar véget ért, így a kritikusainak…
Atherton! Atherton!
Őt miért engedik le oda?
- Atherton! - Ben!
Maguk meg mit keresnek itt?
Nos, azért vagyunk itt,
mert az a hajó túl kicsi ahhoz, hogy egy gyerek tengerre szálljon vele.
- És milyen rozoga is! - Ne is figyelj rá!
Hiénák.
Hát ne etesd őket!
Miért ne etessük a hiénákat?
Nagy ritkaság,
hogy valaki ilyen fiatalon olyasmivel próbálkozik, mint a nővéred.
Nagyon nagy dolog, és sokan kíváncsiak rá.
Pont ez teszi őt célponttá.
Ha sikerrel jár, hős lesz. Ha elbukik, eladható kudarc.
Még csak tízéves.
A gyenge pontodat keresik. Ne hagyd, hogy megtalálják!
Te vagy a kapitány. Rendben?
A nevem Ben Bryant. Én vagyok Jessica mentora.
Jess!
A nevem Jessica Watson.
Az a célom, hogy én legyek a legfiatalabb, aki segítség és megállás nélkül
körbevitorlázza a földet.
Mi történt tegnap este?
- Ütközött. - Te hibáztál?
Egy szállítóhajó letért az útvonaláról.
Ez még csak a próbautad legelső éjszakája volt, Jessica.
Hogyan akarod bejárni a világot, ha még a szomszédos kikötőig se jutsz el?
Nem magát kérdeztem, Ben.
Hiszek magamban.
Tisztában vagy a kockázatokkal?
A nyílt óceánra készülsz. A hullámok akkorák, mint egy tömbház,
és 130 km/órás szél fúj. Ez a vitorlázás Mount Everestje.
Tudom, hogy nem lesz könnyű az út,
de vitorlázással töltöttem az életem felét…
Az alig pár év.
Teljesítettem a 10 000 tengeri mérföldes előfeltételt. Kvalifikáltak.
És felkészültünk.
De hogyan készülhetne fel egy olyan hajóra, ami nincs a radaron?
Miért nem riasztott a közelségérzékelő az ütközés előtt?
Elfelejtettem bekapcsolni.
A szülőknek nincs semmi hozzáfűznivalója?
Jess hibázott. De biztosra veszem, hogy többé nem követi el újra.
És maguk szerint nem túl fiatal?
Nincs jogunk megfosztani őt az álmaitól.
Keményen dolgozott, és bebizonyította, hogy meg tudja csinálni.
Szóval mikor vágsz neki újra?
Úgy fest, hogy október közepén.
Két hét múlva? Nem vagy túl optimista?
Ez az utolsó időablak, mielőtt a jéghegyek ellepik a Déli-óceánt.
Jessica!
Nem aggaszt, hogy a hatóságok is ellenzik az utat?
Ben! Tudja garantálni Jessica épségét?
Van tapasztalatom.
De a Millennium Kupán már elvesztette egy emberét.
Matt Turnert.
Ezt most fejezze be!
- Csak annyit akarok… - Nem! Végeztünk.
Ide vezetett négy évnyi kemény munkánk.
Figyeltem a radart, de nem láttam rajta a hajót.
Csak szundítottam egyet. Nem gondoltam…
Hát éppen ez az. Felelőtlenül viselkedtél.
Ráadásul rossz koordinátákat mondtál.
A lélekjelenlét mindennél fontosabb.
Ha a diszlexia győz, elveszel az óceán kellős közepén.
Jól van, felfogtuk.
Szerinted megjavíthatjuk?
Kicsit fapados lesz, de megoldható.
Még maradt benne egy kis élet.
Azért elég komoly károkat szenvedett.
Nincs se pénzünk, se emberünk, se hely a javításához.
És a szponzoraim?
Nem szívesen fizetnek kétszer egy új árbócért.
Legfeljebb barkácsolunk kicsit. A kötél is használható még. És ahol lehet, foltozunk.
Azt már nem! Mindent rendesen megjavítunk.
- És ha nem telik rá? - Akkor majd jövőre.
- Apa! - A legfontosabb a te biztonságod.
Ha valami nem tökéletes, lefújom az egészet.
Sőt, talán az lenne a legjobb. Az ütközés olyan volt, mint egy vészcsengő.
- Baleset volt, és… - Ezt ne most vitassuk meg!
Előbb várjuk meg, mit mondanak a szponzorok! Rendben?
Rendben.
A rögbiliga tavalyi győztese, a Manly Sea Eagles
idén is bejutott a döntőbe,
miután a hétvégén 34-6-ra legyőzte a Melbourne Storm csapatát.
Ez lesz zsinórban a Manly harmadik döntőmeccse.
Ne feledd, suli után kosár!
- A szemembe nézz! - Most figyelj!
Ügyes vagy!
Bármeddig is bámulod, nem lesz benne más kaja, Tom.
Nagyon ügyes vagy! De nehogy elszédülj!
Nem fogok.
- Most megvagy! - Fejezd be!
- Az interjúért fizetnek? - Nem eleget.
- Jessica Watson kalandja… - Nézzétek!
…akkor kezdődött, amikor a családja útra kelt, hogy bejárják Ausztráliát.
Miután Jessica elolvasta Jesse Martin könyvét,
úgy döntött, hogy ő is körbe akarja vitorlázni a földet.
Jessica magántanuló lett, majd 12 évesen elkezdett készülni
a hírhedt tengerésszel, Ben Bryanttel, és igyekszik valóra váltani a nagy álmát.
De az álom most rémálommá válhat.
Micsoda fordulat!
A gyermekvédelmi szervek szerint felelőtlen és veszélyes, amit művelnek.
Nem bírnak magukkal.
Egy gyermek képtelen megérteni, milyen kockázatokat vállal.
Nincs valami érdekesebb beszédtémájuk?
Mindenki azt kérdezi, hogy: „Nem túl fiatal Jessica?
Mi a szülők szerepe ebben az egészben?
Vajon ez az egész Jessica álma, vagy a szüleié?”
A közösségi média is ezzel van tele. Elneveztek minket „tahó kalózoknak”.
Ne már! Ez egészen szellemes!
Hadd írjak egy kommentet!
- Hannah, nem! - Nem!
A queenslandi kormány már dolgozik egy törvényjavaslaton,
hogy a gyermekjólétre hivatkozva megállítsák Jessicát.
Ezt nem tehetik! Vagy igen?
A hívott szám jelenleg nem elérhető. Próbálja újra később!
Csak nem olyan vészes!
Nem, dehogy. Csak totál szétesik.
Nincs szabad műhely,
nincs pénzünk alkatrészekre, a szponzorok pedig rám se bagóznak.
Csak légy türelemmel!
Arra nincs időm.
Biztosan látták a híreket.
- Mindenki azt mondja, hogy nem fog menni. - Na és?
- Higgy magadban! - Ahhoz időben meg kéne javítani Pinket.
Tudom, hogy nem minden a terv szerint halad,
és hogy ettől a falra mászol.
De a bajban mutatkozik meg az ember igazi énje.
És én most egy erős, határozott, kitartó ifjú hölgyet látok benned,
aki bármit meg tud oldani.
Csak most? Máskor milyen vagyok?
Máskor két lábon járó katasztrófa vagy.
Persze.
Ha mindent beleadsz, bármire képes vagy, Jess.
Máskor is sikerült már.
AHOGY A MÁGNESEK PÓLUSAI…
Lehetetlen.
Próbálkozzunk valami mással, ami érdekel!
A színek segítenek koncentrálni. Próbáld újra!
Jesse Martin a legfiatalabb ember, aki körbevitorlázta
szólóban
az egész földet.
Az egész földet?
Olyat is lehet?
Mindent átnéztem, és kiszámoltam a költségeket.
Kell egy új árbóc, új kötelek, és a hajótestet is javítani kell.
Nem fogunk annyira sokat csúszni. A lényeg, hogy még októberben elinduljak.
- Föld hívja Bent! - Mi az?
Ez most komoly, Ben.
- Még van idő, hogy kipofozzuk… - Tudom.
Jössz?
Mégis hová?
Mutatok valamit.
- Nem akarok új hajót, Ben. - Értem.
Pinkkel egy csapat vagyunk. Kiismertem őt.
Tudom, mikor mérges.
- Tudom, mikor van bajban. - Értem.
Találtam egy kis segítséget.
Mikor rád szállt a média,
azonnal jelentkeztek, hogy segítsenek.
De miért?
Mert a média egy társunkat pécézte ki.
Bár egyedül vitorlázol, most már a törzsünk tagja vagy.
Még a törvényjavaslat előtt vízre szállhatsz.
- Ez nem álom, Jess. Fordulj csak meg! - Itt van!
Ne nyúlj semmihez, Hannah! Ne!
Gyere!
A rongyot! Kösz, haver.
Hátrébb az agarakkal!
Egy, kettő, három, négy.
Tom!
MINDIG GONDOLNI FOGOK RÁD EMILY
BUDI
MERJ ÁLMODNI!
Roger! Csak egy gyors kérdés.
Szia, Pink!
Üdv újra köztünk!
- Ne! - Óvatosan!
Ezek soha nem pihennek?
Egyre többen akarják megállítani Jessicát.
Még az apja is hangot adott kételyeinek.
Rog! Mit gondol Jess ütközéséről?
Egyik szülő se örül, ha a kamasz gyereke hazavágja a verdáját.
- Úgy volt, hogy a médiának egy szót se. - Csak egy vicc volt.
- Amivel bekerültél az országos hírekbe. - Kiragadták a kontextusból.
Kételkedsz bennem?
Nem is tudom.
Azt hittem, hogy még egy hónapig bosszankodsz,
- aztán túlteszed magad rajta. - Fejezd be!
Sajnálom.
Azt akarod, hogy ne menjek?
Jess!
Jól figyelj rám!
Azt akarom, hogy váltsd valóra az álmaidat!
De
attól még a kislányom vagy.
Érted?
Igen.
Jess!
Bele se kezdj!
A francba!
Nem gondolta komolyan. Csak aggódik.
Talán igazuk van az újságíróknak.
Talán jobb lenne, ha feladnám, és helyette folyton eljárnék bulizni.
Apa annak se örülne. Nekem elhiheted.
Mindig lesz olyan, aki majd meg akarja mondani,
hogy mit csinálj és mit ne csinálj.
De látom, milyen boldog vagy, amikor vitorlázol.
Csakis önmagadért csináld!
Milyen bölcs vagy!
Jól van. Jöjjön egy kis meglepetés!
Oké.
Összedobtam egy blogot az utadhoz.
- Micsoda? - Nyugi! Majd én kezelem.
Így mindenki hallhatja a hangod.
Szerintem érdemes odafigyelni rá. Néha.
Köszi, Em.
Csokis kekszet?
Oké, bemelegítés kész.
- Ti is megvagytok? Három, kettő, egy. - Forog a kamera.
Végre elérkezett a nagy nap.
A számos kudarc után
Jessica Watson pár órán belül ismét nekivág a szólóútjának,
fittyet hányva a kritikusaira, és megelőzve a törvényjavaslatot is.
Ennyi. Megvan?
Tessék! Köszönöm, drága.
Ha egyedül éreznéd magad.
Nem vihetem el Kobi koalát. Ő a kedvenced.
Igen.
Épp ezért csak kölcsönbe adom.
Oké?
Ígérem, hogy épségben visszahozom.
- Jól van, gyors búcsú. - Oké.
Bármit, csak tanulni ne kelljen, ugye?
Szia, Tom! Jól van.
Betettem a csokit, amit kértél. De nehogy egyszerre edd meg!
Köszi, apa.
Naponta kétszer add meg a koordinátáidat!
Miért?
Mert ha rosszul mondod, tudom, hogy ideges vagy.
Így akarsz kémkedni utánam?
Igen, pontosan. Nincs kibúvó.
Minden rendben lesz.
Szia!
Élvezd ki a naplementéket, ünnepeld meg a mérföldköveket,
és táncolj az esőben!
És gyere haza épségben!
Szerinted készen áll Pink?
Csak egy módon deríthetjük ki.
Afféle kabala az első utamról.
Mindig épségben hazahozott. Mától a tiéd.
- Nem fogadhatom el, Ben. - Dehogynem.
Indulj! Ne is lássalak!
- Szia! - Szia, Jess!
- Szia, Jess!
Sok szerencsét!
Szia!
Nem lesz semmi baj.
Ez az!
Ott is van.
HIVATALOS RAJTVONAL
16.13?
Igen, 16.13.
1. NAP. SYDNEY-I KIKÖTŐ. 2009. OKTÓBER 18.
Ez az, Pink!
- Undi vagy! - Ne beszélj tele szájjal!
Skacok! Figyeljetek egy kicsit!
Ben szeretné innen követni Jess útját.
Csináljunk egy kis helyet!
Álmodozz csak!
Mi ez a sok holmi?
Ne nyúlj semmihez!
- Akkor te se nyúlj a müzlimhez! - Rendben.
Rendben.
Jól van.
- Jessica az? - Felveszem!
Felveszem! Szia!
Déli szélesség 27 fok, 33 perc, keleti hosszúság 170 fok, 30 perc.
Telitalálat.
- Van elég készleted mindenből? - Még csak most indultam el, apa.
Jules, ne! Atyaég!
Jess!
Szia, anya!
Milyen odakint?
Megérte a várakozást.
Dobja a kötelet!
Segítek!
Dobja már ide!
Így megfelel?
Aha. Kösz, kölyök.
Mindenki azt hiszi, hogy túl kicsi és gyenge vagyok.
De ez nem igaz!
Folyton gyakorlok, amikor csak tudok.
Nekem semmit se kell bizonyítanod.
A lányoknak folyton bizonyítaniuk kell.
Maga Ben Bryant?
- Nem. - De igen, maga az!
Elveszítette a kisujja hegyét, amikor az Antarktiszon vitorlázott.
Nem veszítettem el.
- Betettem egy fiókba. - Klassz!
Tizenkétszer megjárta a Sydney-Hobartsot, és háromszor is körbevitorlázta a földet.
Jó egyedül vitorlázni?
Igen. Nagyszerű.
Senki sem szól hozzám.
Tapasztalatot akarok gyűjteni, hogy körbehajózhassam a földet,
de lehetőséget se adnak rá.
Hát, akkor teremtsd meg magadnak a lehetőséget!
Helló! Jess vagyok.
Köszöntelek a videónaplómban!
A tengerészek általában naplót írnak,
de nem bírok ki fél évet képernyők nélkül.
Bár úgyis biztos csak anya fogja nézni.
Szia, anya!
Megmutatom, hol fogok lakni a következő hét hónapban.
Szóval,
ez itt a konyha. Itt fogok főzni.
Ez a navigációs asztal, ahonnan a kütyüket és a kommunikációt irányítom.
Az ágyam, ahol alszom.
A budi.
És itt van az összes kajám.
Például…
Atyaég! Fagyasztva szárított brokkoli.
CSOKI CSAK A BROKKOLI UTÁN!
Kösz, apa.
Megállás és segítség nélkül fogok vitorlázni.
Ha bárhol kikötök, diszkvalifikálnak.
Plusz érintenem kell az összes hosszúsági kört és mind a négy nagy fokot,
különben nem számít igazi földkerülésnek.
Mutatom az útvonalat.
Itt van Sydney.
Elindulok északkeletre, át az Egyenlítőn,
aztán vissza délre a chilei Horn-fokhoz,
majd az Atlanti-óceánon keresztül a dél-afrikai Jóreménység fokához,
aztán az Indiai-óceánon át a nyugat-ausztráliai Leeuwin-fokhoz,
utána megkerülöm a tasmaniai South East-fokot,
és végül vissza a sydney-i kikötőbe.
Nem nagy ügy.
Kövessetek!
Ez a kormányrúd, ezzel kormányozom a hajót,
de most épp robotpilóta üzemmódban van.
Alatta van a mentőcsónak.
És itt van a viharhorgony.
Olyasmi, mint egy puha horgony.
Ha vihar van, lelassítja és stabilizálja a hajót.
Ezzel zuhanyzom.
És mint kiderült, a hajkefémet otthon hagytam,
szóval a következő 200 napban ezzel fogok fésülködni.
De a kilátás mindenért kárpótol.
Nem vagy éhes, Kobi?
- Jess! - Szia!
Működik a közelségérzékelő riasztó. Az előbb jelzett egy hajót északnyugatra.
Ezt jó tudni. Bár egy ideig úgysem fogsz több hajót látni.
Sose tudni.
Figyelj, azt az ütközést fogd fel tanulópénznek!
Most már tudod kezelni a helyzetet.
- Nem szoktál magányos lenni? - De, néha igen.
- De túlteszem magam rajta. - Hogyan?
Énekelek.
Énekelsz? Te szoktál énekelni?
Tengerészek vagyunk. Ez alap.
Próbálj aludni, rendben?
Ez csak a kezdeti idegesség. Kapásom van.
- Mennem kell. - Oké.
Gyere csak!
A fenébe!
12. NAP. CSENDES-ÓCEÁN, FIDZSI KÖZELÉBEN.
…egy helyi lány, akire az egész ország felkapta a fejét.
Jessica Watson családja egy kétszintes busszal járta Ausztráliát,
majd egy hajóra költöztek, amikor Jessica kilencéves volt.
Azóta eltelt hét év, és Jessica, aki szeretne a legfiatalabb lenni,
aki szólóban körbevitorlázza a földet, most érte el az első nagy mérföldkövet.
Köszönöm, Susie. A legnagyobb veszélyt az Indiai- és a Déli-óceán jelenti,
ahol Jessica Watsonnál sokkal tapasztaltabb tengerészek is
már számtalanszor vallottak kudarcot.
Ezt nem akartam hallani.
Azok, akik szólóban próbálják körbevitorlázni a földet, hónapokon át…
Minden tengerész számára nagy dolog átkelni az Egyenlítőn.
Ez a rátermettség bizonyítványa,
a belépő a Tengerészek Szövetségébe.
Most figyeljetek!
Déli húsz, tizenöt, tíz, öt, nulla!
Áthajóztam a déli féltekéről az északi féltekére!
Jöhet a beavatási ceremónia!
Ez aztán felfrissített!
Neptunus király egészségére!
33. NAP. EGYENLÍTŐ. 7010 KILOMÉTERRE OTTHONRÓL.
- Jessre! - Jessre! Egészség!
Hihetetlen, hogy átkelt az Egyenlítőn.
AUSZTRÁLIA ÉSZAK-AMERIKA - DÉL-AMERIKA
Vörös alkonynak örvend a tengerész. Vörös hajnal jelzi a tengeri vészt.
Láttad az előrejelzést?
Aha, most néztem az eget.
Nagy vihar közeleg, Jess. Beszéljük meg a tervet!
Irányt váltok.
Inkább engedd ki a viharhorgonyt! Muszáj leszel átvészelni.
Maradjak a viharban?
Túl gyorsan halad. Nem tudsz kitérni előle.
- De gyorsan elvonul majd. - Hál' istennek!
De megbeszéltük, hogy a biztonságosabb megoldást választjuk.
Errefelé ritkán van vihar, apa. Nehéz kiszámítani.
Olyan, mint egy horgony.
A viharhorgony stabilizálja a hajót. Nem lesz gond.
Szerintem ez a legjobb opció, de te döntesz, Jess.
Rendben.
Mondj valamit!
Igen, beszéljük át a protokollt!
Nem is tudom. Nem tetszik ez nekem.
Bármit is gondolsz Benről, érti a dolgát. Akárcsak Jess.
Tudod a dolgod.
Igen.
Gyere már ki!
Mondani akarok valamit. Szeretném szólóban körbevitorlázni a földet.
És én leszek a legfiatalabb, aki megcsinálja.
Jess…
Hogy mi van?
Jesse Martin is megcsinálta 17 évesen. Átlagos gyerek volt, mint én.
Van egy tervem.
Keresek egy tanárt és szerzek képesítéseket.
Itt egy lista mindenről, ami kelleni fog, és kezdetnek pár biztonságos útvonal.
Dolgozok majd, hogy legyen pénzem, a drága holmihoz meg keresek szponzorokat,
és minden órányi vitorlázásért cserébe olvasok egy-egy órát.
Az rengeteg olvasás!
- Jól ismeri a közönségét. - Az biztos.
Akkor jobb, ha hozzá is látsz a listához!
Ha igazán elszánt vagy, bármit elérhetsz, édesem.
Jess! Jól vagy?
- Igen, megvagyok. - Mi történt? Miért nem hívtál?
Kicsit kiütöttem magam, de túlélem.
- Micsoda? - Kiütötted magad? De jól vagy?
- Agyrázkódásod van? - Durva!
- Orvosra van szükséged! - Azt pont nem hoztam magammal.
Figyelj rám, Jess!
Fáj a fejed, cseng a füled, van hányingered?
Fejezd be, apa! Jól vagyok.
Ott van Ben?
Hogy van Pink?
Kutya baja.
Nem rögzítetted magad?
- Épp azon voltam. - Azzal kellett volna kezdened.
Az anyatermészet senkire nem vár. Te is jól tudod.
- Csak egy vihar volt. - Nem számít.
Tanuld meg kezelni! Csoda, hogy ép bőrrel megúsztad.
Olyan erős volt, hogy azt hittem, magával visz!
Képzelem!
50. NAP. DÉL-AMERIKA PARTJAINÁL.
Ott van Ben. Gyerünk!
Hallom, megvolt Jess első vihara. Történt bármilyen kár vagy sérülés?
Nem válaszolunk a kérdéseikre, de ezen a címen megtalálják Jess blogját.
Figyelemelterelés, első lecke.
Nem olyan nehéz, Ben.
- Nincs hozzáfűznivalója, Ben? - Ben, csak egy percre!
- Várjon! Elnézést, Ben! - Fogd meg, Jimmy!
Az óceán kellős közepén szinte csak albatroszokat lehet látni.
A tengerészek folyton őket nézik.
Úgy tűnik, kapásom van!
Oké.
Megvan.
Gyere csak! Látjátok?
Szióka!
Most én jövök!
Jól van. Tom, reggeli!
- Oké. - Tessék!
Edd meg mind!
Jó reggelt!
Ben! Tessék!
Nem szoktam reggelizni.
Rendben. Ha mégis kérnéd, itt lesz.
Szeretnél ráírni valamit?
TOM KIRÁLY
Jess! Felvettek a Sydney-i Egyetemre!
Atyaég! Ez fantasztikus, Em! Gratulálok! Megcsináltad!
Hannah máris az ágyamra pályázik.
Tényleg.
Mire hazaérek, már nem leszel otthon.
De tovább csinálom a blogodat.
Jess, nyertem négy érmet az úszóversenyen!
Ez csodálatos, Han! Bárcsak ott lehettem volna!
Tudod, mi történt még? Tomnak barátnője van.
- Ezt meg miért… - Micsoda? És ki az?
Add ide a…
Jess!
- Gőzöm sincs, miről beszél… - Dehogynem!
Nagyon is jól tudja!
Most én beszélek vele! Majd én elmondom, ki az!
Nincs is barátnőm.
- De igen, van! - Nincs.
Pár!
- Na, mit kaptál? - Egy rajztáblát!
Micsoda? Rajztáblát?
Hannah cukorsokkot kapott.
Nem ő az egyetlen. Pedig itt még nincs is karácsony.
- Ott van Em? - Persze, várj egy picit!
Em!
Szia, Jess! Boldog karácsonyt!
Boldog karácsonyt!
„Növessz saját növénybarátot!”
Köszönöm! Pont erre van most szükségem.
Állítólag jól tud hallgatni.
- Én jövök! - Adom apát.
Boldog karácsonyt, édesem! Hallom, van egy új barátod.
Mit terveztek holnapra?
Vendégeket várunk. Csendesebbeket, mint akik nálatok vannak.
Ez irtó menő, Hannah!
Nagyszerűen hangzik! Benézhetek majd hozzátok?
Jess! El is felejtettem. Nézz bele a barna zacskóba!
Hallod? Barna zacskó.
Ben!
- Boldog karácsonyt! - Kösz.
Fáradj be!
Boldog karácsonyt, Ben!
- Boldog karácsonyt, Ben! - Köszi.
Boldog karácsonyt, cimbora!
- Tessék! - Köszönjük.
Imádom! Köszönöm, Tom.
Kicsit túl hangos. Figyelj, lassan mennem kell.
Búcsúzzatok el Jesstől!
- Szeretünk, Jess! - Szia, Jess!
Halkítsd le, Tom!
Oké.
- Tessék! - Köszi.
Ez tisztára…
Az ebéd tálalva. Gyertek!
Remélem, éhesek vagytok!
Jöjjön a meglepetésdoboz! Húzd meg, Hannah!
Bocsi, Ben.
Mit szoktál csinálni karácsonykor, Ben?
Semmit.
És a családod?
Nincs családom.
- Boldog karácsonyt! - Az az enyém?
Nyisd ki!
Köszönöm.
Ben! Miért olyan nagy dolog a Horn-fok?
Azért,
mert nagyon veszélyes ott vitorlázni.
Tudod, pont ott találkozik az Atlanti- és a Csendes-óceán.
Rettenetesen erős szelek, kíméletlen áramlatok
és hatalmas hullámok keletkeznek, ahogy a két óceán összecsap egymással!
Emiatt annyira veszélyes arrafelé vitorlázni.
És képzeld, hogy a víz tele van elhagyott ujjhegyekkel!
Ben! Megtennéd, hogy kevésbé örülsz annak, hogy a lányunk veszélybe sodorja magát?
Persze.
És ott milyen gyorsan lehet haladni?
Átkozottul gyorsan.
Egek!
82. NAP. HORN-FOK. 17 420 KILOMÉTERRE OTTHONRÓL.
Nézzétek, milyen gyorsan száguld! Az istenit!
- Persze nem túl gyorsan. - Azért elég gyors.
Ügyesen!
Most kerültem meg az óceánok Mount Everestjét, a Horn-fokot,
és örömmel jelentem, hogy gyerekjáték volt!
És állati klassz!
Annyira hihetetlen!
Túl vagyok a legnagyobb kihíváson.
DÉL-AMERIKA - AFRIKA DÉL-ATLANTI-ÓCEÁN
113. NAP. EGY NAPJA TART A SZÉLCSEND. 20 735 KILOMÉTERRE OTTHONRÓL.
Halljátok ezt?
Ez a semmi hangja.
Ez az abszolút semmi.
Se szél, se hullámok.
Már napok óta.
Tudod, hol vagyok.
Körbe fogom vitorlázni a földet, és maga lesz az oktatóm.
Üzenem a szüleidnek, hogy az oktatók az iskolában vannak.
- Tudom, de én magától akarok tanulni. - Hát…
Én már nem vitorlázom.
Tudom, a Millennium Kupa miatt.
De ha segít a világ legfiatalabb vitorlázójának,
hogy szólóban körbevitorlázza a földet,
akkor az emberek majd elfelejtik Matt Turnert.
Mások talán igen. De én soha.
Miért érdekel ez téged annyira?
Mert már nincsenek felfedezők.
Többen jártak az űrben, mint ahányan körbevitorlázták a földet.
Régen nem tudtam, hogy ez lehetséges. De most, hogy tudom, meg akarom csinálni.
Mert én is kalandor vagyok.
A vitorlázás egy dolog.
De körbevitorlázni az egész bolygót már egészen más.
Épp ezért akarom megpróbálni.
Bármit mondok, te akkor is belevágsz, ugye?
Ha igent mondok, nem fogok kivételezni veled,
mert a tenger se kivételezik senkivel.
Úgy bánok majd veled, ahogy magammal is bánnék.
Az első szabály, hogy ezt ne csináld!
Ettől kiakadok.
115. NAP. HÁROM NAPJA TART A SZÉLCSEND.
MARADJ ERŐS! APA
- Ez az! Így tovább! - Oké.
Napok óta alig alszol, Ben. Pihenj egyet!
Micsoda? Dehogy. Megvagyok.
Csak várom a naplózási eredményeket.
Mi a fenét művel Jess?
117. NAP. ÖT NAPJA TART A SZÉLCSEND.
Jess?
Órák óta visszafelé sodródsz.
Bocsi, épp aludtam.
Szóval be se kapcsoltad a riasztót?
Egy hete nincs mozgás. Honnan tudjam, hogy visszafelé megyek?
Épp ezért kapcsold be a riasztót!
Jól van, nyugodj már meg!
Még hogy nyugodjak meg? Ez veszélyes, ugye tudod?
Pontosan ebből van a baj, a sérülés,
amikor az ember fittyet hány a feladataira!
Ha így folytatod, a végén még megöleted magad!
Igen? Te már csak tudod!
Mi a baj?
Én csak…
Igazad van, Jess.
Igen.
Muszáj megnyugodnom.
Jess?
Nincs se szél, se egy hullám,
és most már nincs Ben se.
Most már csak én vagyok.
És saját magam elől nem tudok elbújni.
119. NAP. HÉT NAPJA TART A SZÉLCSEND.
Még mindig semmi mozgás.
Hál' istennek, hogy felvetted! Mi a baj, Jess?
Anya!
Mi az?
Nincs semmi baj. Itt vagyok.
Engedd csak ki!
Annyira egyedül vagyok!
Nem vagy egyedül.
Jól tudom, mennyire borzalmas ez az érzés.
De nem fog örökké tartani.
Nem tudom megmondani, hogy mikor támad fel a szél,
de azt tudom, hogy ha nem adod fel,
akkor feltámad.
Pont úgy, ahogy előtted
az összes többi tengerésznek is feltámadt.
Emlékszel még a dalra, amit régen énekeltem neked?
Igen.
Keresd meg a legfényesebb csillagot az égen!
Amikor csak felpillantasz rá,
tudd, hogy én itthonról…
ugyanazt a csillagot nézem.
Veled vagyok.
Rendben?
Rendben.
Szeretlek, Jess.
Én is szeretlek.
Egy csillagember vár odafent az égen
Szeretne megismerni minket
De fél, hogy nekünk túl sok lenne
Egy csillagember vár odafent az égen
Sziasztok!
Bocs, hogy nem jelentkeztem.
Elég sokáig kerültem a kamerát.
Az igazság az, hogy nehéz megélni az álmainkat.
És nekem most nagyon nehéz.
Órák óta sírok.
Fáradt vagyok.
Mindenem fáj.
Nem bírom rendesen kinyújtani a lábamat.
Hiányzik a családom.
Nagyon hiányoznak.
És hiányzik a morcos mentorom is…
aki egyben a legjobb barátom.
Az a helyzet,
hogy felvettem az erős, sztoikus felfedező álarcát.
De igazából az nem én vagyok.
Nem vagyok mindig jó, erős és rettenthetetlen.
Rettenthetetlen? Tudjátok, sokszor rettegek.
És kételkedem önmagamban.
És…
gyakran gondolok arra, hogy feladom.
De nincs ezzel semmi baj.
Semmi baj.
Mert ha önmagad vagy, az erőssé tesz.
Tudjátok,
ez legalább annyira nehéz, mint megmászni egy hegyet.
És szerintem bátor dolog,
ha beismerjük, hogy nem vagyunk jól.
És ijesztő is. Atyaég!
Majdnem annyira ijesztő, mint amikor egy vihar lesodor a fedélzetről.
Persze én ezt nem tudhatom, anya és apa.
Szóval… én vagyok Jessica Watson.
És igen, erős vagyok, de küszködöm.
És nehéz megélni az álmomat,
de nagyon is megéri.
Még a nehéz napokon is.
Mert a világ…
Igen, a világ néha könyörtelen,
de közben mégis annyira csodálatos!
Megtaláltad a szelet, Pink!
ÉSZAK-AMERIKA - DÉL-AMERIKA AFRIKA
AFRIKA - AUSZTRÁLIA INDIAI-ÓCEÁN
AUSZTRÁLIA
Helló!
AZ AUSZTRÁL KAMASZ VILÁGREKORD-KÍSÉRLETE
Volna szíves? Ott a kuka. Ma viszik a szemetet.
HAZAFELÉ
AHOJ: WATSON TENGERÉSZ MEGKERÜLI A LEEUWIN-FOKOT
JESSICA WATSON MEGKERÜLI A LEEUWIN-FOKOT
186. NAP. DÉLI-ÓCEÁN. 4892 KILOMÉTERRE OTTHONRÓL.
Jessy!
Szia, apa! Van hír Benről?
Szemmel tart téged a hajójáról.
Nincs semmi baja.
Csak összeszedi magát.
Ha tehetném,
az egyik kikötőben tuti megállnék egy kis javításra.
Nem örülnék, ha elárasztana a víz.
De ha zökkenőmentes lesz a hazaút,
akkor kibírja.
Pinket úgy tervezték, hogy ha felborul, képes visszaállni.
Kivéve, ha elönti a víz.
Azt hiszem, Ben is ezt mondaná.
Erősek ma a hullámok. Mit kell ilyenkor tenni?
Sodródok az árral.
Ne küzdj ellene!
Az óceán nálad és a világ összes élőlényénél is erősebb.
Ha vitorlázni akarsz, barátkozz össze az anyatermészettel!
Nem akar ő bántani,
csak teszi a dolgát, és mi néha útban vagyunk.
Na, nyomás!
Irány a víz!
AUSZTRÁLIA
197. NAP. DÉLI-ÓCEÁN. 2556 KILOMÉTERRE OTTHONRÓL.
Jessica! Itt Ausztrália miniszterelnöke beszél.
Szólíts nyugodtan K-Ruddnak…
Szia, Tom! Mi újság?
Mostanában rólad beszél a miniszterelnök.
Em! Hát otthon vagy?
Csak ezen a héten.
Az egyetemen mindenki tudja, ki vagy.
Nem tudom, hogy ennek örüljek-e.
Már az egész világot bejárta az a kép, amikor megkerülöd a fokot.
Mindenki neked szurkol.
Szóval kezdj valamit a hajaddal!
De hát egy villával fésülködöm!
Milyen az egyetem? Vannak fiúk?
Meglehet!
Istenem! Ki az?
Hát…
Figyu, odaadnád a telefont anyának?
De gyorsan.
Rossz idő lesz. Nagyon rossz. Viharok közelegnek.
Viharok? Többes számban?
Az Antarktisz felől jönnek. Ötször akkorák, mint a legutóbbi vihar.
Akkor talán nem ártana kikötnöd.
Mármint adjam fel? Nem. Azt nem lehet. Most nem.
- Lehet, hogy nincs más választásod. - Megnézem, milyen az ég.
Miért teszed ezt velem? Miért nem hagysz már békén?
A front már most is
130 km/órás szelet támaszt és 12 méteres hullámokat korbácsol.
Vajon Jessica kiköt, de ezzel diszkvalifikálja magát,
vagy tovább megy?
Köszönjük, Craig. És ha átvágna a Bass-szoroson?
Azzal elkerülhetné a vihart.
- Viszont kihagyná a negyedik fokot. - De túlélné, Susie.
Erről van itt szó. A túlélés a tét.
Ismét kihívás elé került az ausztrál tengerész, Jessica Watson kísérlete,
hogy körbehajózza a földet.
Nincs miért szégyenkezned.
Még a világ legtapasztaltabb tengerészei is kikötnének.
Még Ben is.
Jules!
De mindenkit cserben hagynék.
Senkit sem hagysz cserben. Nem nézted a kommenteket?
Milyen kommenteket?
Hát a blogodon.
- Elmondtam, hogyan nézheted meg. - Dehogy mondtad.
Dehogynem.
Oké, menj fel a blogra,
és kattints rá egy poszt linkjére!
Most görgess le, és figyelj!
Minden reggel megnézem, hogy vagy.
Erősebb vagy bárkinél, akit ismerek.
Van 14 gyerkőc a lakótelepen.
Mindig elkérik a laptopomat, hogy megnézzék a videónaplódat.
Igazi példakép vagy a gyerekek számára.
Szeretném megmászni a hét legnagyobb hegycsúcsot.
Köszönöm, hogy ráébresztettél, hogy valóra válthatom az álmom.
Tizenkét éves vagyok, és én is diszlexiás vagyok.
Megnéztem a videóidat, és úgy érzem,
hogy én is valóra válthatom az álmomat, és egy nap majd pilóta lehetek.
Köszönöm, hogy az utad részesei lehetünk, Watson kapitány.
Később visszahívlak.
Már annyira közel vagyok!
Nézzük csak…
Egy, kettő, három!
Szeretünk, Jessica!
Találkozunk Sydney-ben!
Kell, hogy legyen megoldás.
Csak haza akarom hozni őt.
Kiszámoltam mindent újra és újra, és van egy megoldás.
Ki tudok térni a vihar elől.
- Esélytelen. - Ben! Visszajöttél?
Igen. És ami azt illeti, nem lett volna szabad kiakadnom.
Hagytam, hogy a félelem győzzön. Sajnálom.
Nem, én sajnálom.
Nézd, én…
A múltkor úgy értettem, hogy én nem vagyok Matt, és ez nem a Millennium Kupa.
Nem fogsz elveszíteni. Nem szabadulsz tőlem.
Jön a vihar. Rémlik?
Persze. Szóval 72 órán belül utolérnek életem legrosszabb viharai.
Mi lenne, ha keresztülvágnék rajtuk?
Ezekkel a viharokkal nem tudsz birokra kelni.
Nem is akarok. Sodródni akarok velük, de a viharhorgony nélkül.
Jess! Muszáj használnod a viharhorgonyt, hogy stabilizáld a hajót.
Igen, de a csendes-óceáni viharban is csak lelassított.
Igen, épp ez a lényeg.
De Pink pont azért sérült meg, mert küzdött a vihar ellen.
Te mondtad, hogy ne harcoljunk az anyatermészettel,
inkább működjünk együtt vele!
Hagyjuk Pinket sodródni!
Várjatok! Igaza van.
Ha beleállunk egy hullámba, a hullám leterít,
de ha együtt sodródunk vele, akkor nem.
Általában.
Figyelj, a viharhorgony nélkül
20 méteres hullámokkal kell szembenézned.
És ahelyett, hogy harcolnék a hullámokkal,
inkább meglovagolom őket.
Mázli, hogy Pink ilyen kicsi.
És Pink készen áll erre?
Most foltoztad be a repedést a falon. Az ki fogja bírni?
Te is fáradt vagy, és egy ekkora vihar egy kész maraton.
De annyira közel vagyok!
Emiatt ne aggódj!
Most csak az a fontos, hogy épségben hazatérj.
Ki kell kötnöd.
Egyetértek Bennel. Fő a biztonság.
Ne! Vágjon át a szoroson!
- Támogatom. - Szerintem meg sodródjon!
- Te is a kikötőre szavazol, apa? - Hát, én…
Nyilván az a legbiztonságosabb…
Jessy, én…
Én nem tudom. Tényleg nem tudom.
Én alig megyek ki a nyílt vízre.
De, atyaég! Te körbevitorláztad a földet.
Te ismered az óceánt és a hajódat.
Bízom benne, hogy tudod, mi a legjobb döntés.
Apádnak igaza van.
Te vagy a hajó kapitánya.
Bárhogyan is döntesz, mi támogatunk benne.
Köszi, apa. Köszi, anya.
Szeretlek titeket.
Mi is téged, Jessy.
Ben! Az ösztönöm azt súgja, hogy át kell vágnom a viharon.
De a viharhorgony nélkül.
Az nem lesz könnyű.
Higgadtnak kell maradnod, és harcolni a kimerültséggel.
Napokig fog tartani.
Tudom.
De menni fog.
Meg tudom csinálni, Ben.
Tisztában vagy a kockázatokkal?
Igen.
Te vagy a kapitány.
FRISSEN SÜLT PIZZA
- Pizza Watsonéknak! - Pizza!
Tom, mondanál valamit?
Tom, csak egy pillanatra!
Mindenki itt van? Gyors bejelentés következik.
Jess szembeszáll a viharral,
és továbbra sem adja fel,
hogy ő legyen a legfiatalabb ember, aki segítség és megállás nélkül
körbevitorlázza a földet.
Nem kéne inkább kikötnie?
A kapitány döntött. Kérdésekre nem válaszolunk. Köszönjük.
Hannah!
Emily, nyilatkoznál nekünk?
198. NAP. TASMANIA PARTJAINÁL. 2395 KILOMÉTERRE OTTHONRÓL.
Könyörtelen viharok Ausztrália partjainál.
A vihar közeledtének híre különösen Jessica Watson számára lesújtó,
akinek már csak egyetlen fok hiányzik, hogy befejezhesse a föld körüli,
segítség és megállás nélküli hajóútját.
ÜDV A KLUBBAN! BEN
Kapaszkodjatok!
Sikerülni fog, Pink!
Nézd csak, Ben!
Közelednek egymáshoz az izobárok.
Ez mit jelent?
Összeolvadtak a zivatarcellák.
A három front átalakult egyetlen óriási viharrá.
Csak sejthetjük, mit érezhet most Jessica,
miközben farkasszemet néz élete legnagyobb kihívásával.
201. NAP. TASMANIA PARTJAINÁL. 1912 KILOMÉTERRE OTTHONRÓL.
Egy csillagember vár odafent az égen
Szeretne megismerni minket
De fél, hogy…
Egy csillagember…
Itt vagyunk, Jess.
Sziasztok!
Beszélnétek hozzám? Kéne egy kis figyelemelterelés.
Imádom a gilisztákat!
Nick!
A fiú neve Nick.
Milyen fiú?
Mi lesz, ha nem élem túl?
Nincs olyan opció.
Tudod, mit, Jess?
Ha épségben visszaérsz,
útra kelek a Bowie-val, és kihajózom eléd Sydney-be. Áll az alku?
Vitorlázol? A nyílt tengeren?
Talán még Új-Zélandra is hazavitorlázom, de előbb haza kell jönnöd.
Oké. Áll az alku.
Jessy! Ott vagy még?
Aha. Kezdem érteni, miért nem akartátok, hogy belevágjak.
Félek!
Én is félek, Han.
De én döntöttem úgy, hogy idejövök.
Az én döntésem volt, és soha nem fogom megbánni.
Kockázat nélkül nincs győzelem.
RENDKÍVÜL VESZÉLYES IDŐJÁRÁS
- Ez lehetetlen. - Micsoda?
Mi lehetetlen? Mi az?
- Gyorsan mondd el! - Jess!
Ez az, Pink! Nagyon jól csinálod.
Kérlek, fejezd be!
Kérlek, engedd el Pinket!
Jess?
Anya?
Bekapcsolt Pink vészjelzője.
Jess…
öt méterrel a víz alá került.
Nem.
Biztosan jól van.
Hívd fel!
A telefon…
Tudod, viharban mindig elmegy a jel.
Biztos csak elment a jel.
Csak elment a jel.
Vedd már fel, Jess!
Semmi baj.
- Jess! Jess, ne! - Add ide, Tom!
Ne!
Semmi baj.
- Nem! - Jules!
Nem!
Jess?
Sikerült.
Pink megmentett.
Jess?
Szia, anya!
Úgy örülök, hogy hallom a hangod!
Istenem!
Tudom. Én is.
Istenem! Bárcsak látnátok most az eget!
Igen? Szép az ég?
Egyszerűen gyönyörű.
Most már hazajössz? Úgy várlak, hogy majd beleőszülök!
Igen.
Most már készen állok.
Megcsinálta.
A fenébe is, megcsinálta! Gyere csak!
Hadd öleljelek meg!
Ránk hoztad a frászt, Jessy!
- Megy a kamera? - Itt van Hannah.
Készen álltok? Forog a kamera?
Jess átvészelte a vihart.
Nem történt komoly sérülés, és már úton van haza.
Ez az!
Jól van, de most már menjenek a pázsitról!
Nehogy letapossák nekem!
210. NAP. SYDNEY-I KIKÖTŐ.
A HAZATÉRÉS
Több mint 80 000 ember gyülekezik a sydney-i kikötőnél,
hogy láthassák Jessica Watsont, a diáklányt, a rendkívüli ifjú hölgyet,
aki 210 tengeren töltött nap után most hazatér.
Jessica teljesítménye és bátorsága
mindenki számára példaértékű,
és számtalan embert inspirált,
köztük engem is.
Itt jön.
HIVATALOS CÉLVONAL. 2010. MÁJUS 15.
- 15.33. - 15.33.
Vétel! 15.33-kor célba ért.
Megcsinálta.
Igen!
Jess!
Jessica Watson 24 000 tengeri mérföld után
áthaladt a célvonalon, és befejezte a…
Gyertek! Nézzétek, ki van ott!
Jessica!
Hazaértél!
Végre itthon vagy!
Páran szeretnének üdvözölni.
Semmi baj, foglak.
Jess!
- Nézd ezt a sok embert! - Gyere!
Üdv itthon, Jessica! Micsoda bámulatos eredmény!
Büszkévé tetted országunkat.
Te vagy Ausztrália legújabb hőse.
ÜDVÖZLÜNK ITTHON JESSICA!
Jó újra itthon lenni.
De nem teljesen értek egyet a miniszterelnök úrral. Én nem…
Nem tartom magam hősnek.
Csak egy átlagos lány vagyok, aki hitt az álmaiban.
Nem kell különlegesnek lenni ahhoz, hogy ilyesmit elérjetek.
Csak találjátok meg az álmotokat, higgyetek benne,
és kitartóan dolgozzatok érte!
Köszönöm ezt a mesés fogadtatást.
A 16 éves Jessica Watson 2010. május 15-én,
210 tengeren töltött nap után tért haza Ausztráliába.
Túlélt hét felborulást és 21 méternél is magasabb hullámokat.
2011 januárjában Jessicának ítélték Az év fiatal ausztrálja kitüntetést.
Diszlexiája ellenére két bestseller könyvet is írt.
Jessica a mai napig aktívan vitorlázik.
A feliratot fordította: Vécsey Ádám
CAMERON DALE EMLÉKÉRE